У першую чаргу трэба было даведацца назву ракі, але гэта было не проста зрабіць. У віхуры будзённай мітусні за апошняе стагоддзе яна не захавалася ў памяці жыхароў тых паселішчаў, паўз якія пралягло рачное рэчышча. Давялося звярнуцца да гістарычных крыніц і старых картаў. Гэта прынесла станоўчы вынік. Адна з першых згадак ракі пад назвай Таўпянская ці Таўпянка адносіцца да 1867 года. Пад назвай Таўпянка пазначана яна і на карце канца ХІХ – пачатку ХХ стагоддзяў. У пазнейшыя часы гэтая назва таксама неаднаразова згадваецца ў пісьмовых крыніцах.